CELEX: 62021TN0509
Language: ro
Date: 2021-08-18 00:00:00
Title: Cauza T-509/21: Acțiune introdusă la 18 august 2021 – IMG/Comisia

25.10.2021   
            
            
               RO
            
            
               Jurnalul Oficial al Uniunii Europene
            
            
               C 431/43
            
         
      Acțiune introdusă la 18 august 2021 – IMG/Comisia
      (Cauza T-509/21)
      (2021/C 431/51)
      Limba de procedură: franceza
      
         Părțile
      
      
         Reclamant: International Management Group (IMG) (Bruxelles, Belgia) (reprezentanți: L. Levi și J.-Y. de Cara, avocați)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni ca fiind admisibilă și întemeiată;
                  prin urmare
               
            
                  —
               
               
                  anularea Deciziei Comisiei din 8 iunie 2021 adoptate în temeiul executării Hotărârii Curții din 31 ianuarie 2019 (cauzele C-183/17 P și C-184/17 P) potrivit căreia reclamantul nu este eligibil pentru execuția fondurilor Uniunii potrivit modalităților de execuție indirectă aplicabile organizațiilor internaționale în cadrul normelor financiare aplicabile Uniunii;
               
            
                  —
               
               
                  obligarea pârâtei la repararea prejudiciului material și moral;
               
            
                  —
               
               
                  obligarea pârâtei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă cinci motive.
      
                  1.
               
               
                  Primul motiv, întemeiat pe încălcarea articolului 266 TFUE. Reclamantul invocă în această privință o încălcare a autorității de lucru judecat a Hotărârii Curții din 31 ianuarie 2019.
               
            
                  2.
               
               
                  Al doilea motiv, întemeiat pe încălcarea principiului bunei administrări și a obligației de diligență din cauza unei încălcări a articolului 41 din Carta drepturilor fundamentale a Uniunii Europene.
               
            
                  3.
               
               
                  Al treilea motiv, întemeiat pe încălcarea principiului securității juridice.
               
            
                  4.
               
               
                  Al patrulea motiv, întemeiat pe faptul că decizia ar fi, în opinia reclamantului, afectată de erori de drept și de erori vădite de apreciere.
               
            
                  5.
               
               
                  Al cincilea motiv, întemeiat pe încălcarea termenului rezonabil.